**RIETAVO SAVIVALDYBĖS ADMINISTRACIJOS DIREKTORIUS**

 **ĮSAKYMAS**

**DĖL DAUGIABUČIŲ NAMŲ BUTŲ IR KITŲ PATALPŲ SAVININKŲ BENDRIJŲ VALDYMO ORGANŲ, JUNGTINĖS VEIKLOS SUTARTIMI ĮGALIOTŲ ASMENŲ IR**

**SAVIVALDYBĖS VYKDOMOSIOS INSTITUCIJOS PASKIRTŲ BENDROJO NAUDOJIMO OBJEKTŲ ADMINISTRATORIŲ, KURIŲ VEIKLĄ PLANUOJAMA TIKRINTI, ATRANKOS KRITERIJŲ IR RIZIKOS VEIKSNIŲ SĄRAŠO** **PATVIRTINIMO**

2020 m. lapkričio 30 d. Nr. AV-694

Rietavas

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir Savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės pavyzdinių taisyklių, patvirtintų Lietuvos Respublikos aplinkos ministro 2014 m. liepos 24 d. įsakymu Nr. D1-612 „Dėl Butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės pavyzdinių taisyklių patvirtinimo“, 5 punktu:

1. T v i r t i n u Daugiabučių namų butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir Savivaldybės vykdomosios institucijos paskirtų bendrojo naudojimo objektų administratorių, kurių veiklą planuojama tikrinti, atrankos kriterijų ir rizikos veiksnių sąrašą (pridedama).

2. N u s t a t a u, kad valdytojas, atrenkamas planiniam veiklos patikrinimui, turi atitikti bent vieną iš 1 punktu patvirtintų atrankos kriterijų ar rizikos veiksnių.

Įsakymas gali būti skundžiamas ikiteismine tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio įsakymo paskelbimo ar įteikimo suinteresuotai šaliai dienos.

Savivaldybės administracijos direktorius Vytautas Dičiūnas

PATVIRTINTA

Rietavo savivaldybės administracijos

direktoriaus 2020 m. lapkričio 30 d.

įsakymu Nr. AV-694

**DAUGIABUČIŲ NAMŲ BUTŲ IR KITŲ PATALPŲ SAVININKŲ BENDRIJŲ VALDYMO ORGANŲ, JUNGTINĖS VEIKLOS SUTARTIMI ĮGALIOTŲ ASMENŲ IR LIETUVOS RESPUBLIKOS CIVILINIO KODEKSO 4.84 STRAIPSNYJE NUSTATYTA TVARKA PASKIRTŲ ADMINISTRATORIŲ (VALDYTOJŲ), KURIŲ VEIKLĄ PLANUOJAMA TIKRINTI, ATRANKOS KRITERIJŲ IR RIZIKOS VEIKSNIŲ SĄRAŠAS**

1. Valdytojo veikla nebuvo tikrinama per pastaruosius 5 metus.

2. Praėjusiais arba einamaisiais metais valdytojo veikloje nustatyta teisės aktų nuostatų pažeidimų.

3. Praėjusiais arba einamaisiais metais dėl valdytojo veiklos gauta 3 ir daugiau skundų, nustatyta teisės aktų nuostatų pažeidimų.

4. Valdytojas buvo įrašytas į praėjusių metų Planinių valdytojų veiklos patikrinimų planą, tačiau, valdytojui nepateikus patikrinimui atlikti prašomų dokumentų, jo veikla nepatikrinta.

5. Planuotas valdytojo veiklos patikrinimas nebuvo atliktas.

\_\_\_\_\_\_\_\_\_